आवेदन के साथ अदालत में पेश हुए एक सहायक वकील ने कहा, जमानत अर्जी पर दलील देने के लिए सुब्रमण्यम स्वामी खुद 26 मई को आएंगे. स्वामी 23 अप्रैल को जोधपुर आए थे और जेल में आसाराम से मिले थे, जहां वह पिछले डेढ़ साल से ज्यादा वक्त से बंद हैं. आसाराम से सहानुभूति जताते हुए स्वामी ने उनके मामले की तुलना लालू प्रसाद और जयललिता जैसे नेताओं से की थी और कहा था कि आसाराम को जमानत मिलनी चाहिए. राम जेठमलानी और सलमान खुर्शीद से लेकर देश के कई जाने-माने वकील आसाराम को जमानत दिलाने के लिए प्रयास कर चुके हैं, लेकिन सफलता नहीं मिली.